Diari Oficial de la Generalitat Valenciana


Sumari del DOGV 3443, del 26-02-1999 (1999/920)

RESOLUCIÓ de 27 de gener de 1999, de la Conselleria de Sanitat, per la qual es convoca un curs regular per a la formació d'infermeres i infermers d'empresa a la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/920


Data del document
:   27-01-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * formació en el lloc de treball
    * professió paramèdica
    * reciclatge professional

RESOLUCIÓ de 27 de gener de 1999, de la Conselleria de Sanitat, per la qual es convoca un curs regular per a la formació d'infermeres i infermers d'empresa a la Comunitat Valenciana. [1999/X920]
  
D'acord amb la Resolució de 22 de setembre de 1995, de la Direcció General de l'Institut Nacional de la Salut, i en virtut del Reial Decret 1.612/1987, de 27 de novembre, sobre traspàs a la Comunitat Valenciana de les funcions i els serveis de l'Institut Nacional de la Salut, aquesta Conselleria de Sanitat, d'acord amb les facultats que li estan conferides, ha resolt convocar el Curs Regular d'Infermers/res d'Empresa 1999, d'acord amb les següents:
  
Bases
  
1. Normes generals
  
1.1. Es convoca un curs regular d'infermeres i infermers d'empresa de 300 hores lectives, que es farà a València. El nombre de places convocades és de 30 i es cobriran de la manera següent:
  
- Cinc (5) es reserven per a aquells ATS-DUI, que hagen finalitzat els seus estudis d'infermeria en 1996, 1997 i 1998. Si el nombre de sol·licituds excedira el de places reservades, se seleccionaran per concurs de mèrits segons el barem de l'apartat 4 d'aquesta convocatòria.
  
- La resta (25), es cobriran també per concurs de mèrits, quan el nombre de sol·licituds supere el de places oferides.
  
Sense perjudici de les 30 places convocades, aquesta Conselleria de Sanitat disposarà fins a 5 places més per atendre les seues necessitats de formació de personal ATS-DUI.
  
1.2. Si no hi ha prou demanda, la Conselleria de Sanitat podrà cancel·lar la realització d'aquest curs.
  
1.3. Els mèrits valorables en el concurs que se cita en l'apartat 1.1, així com la documentació acreditativa necessària perquè siguen valorats aquests mèrits, seran els que s'estableixen en el barem que figura en la base 4 d'aquesta convocatòria.
  
1.4. No es valoraran els mèrits que no s'acrediten degudament, tal com determina la base 4 de la convocatòria.
  
1.5. La presentació de documentació acreditativa dels mèrits al·legats distinta a la requerida o el fet de no presentar-la produirà la no valoració dels mèrits corresponents, però no serà causa d'exclusió de l'aspirant per a participar en el procés de selecció.
  
1.6. La documentació acreditativa dels mèrits valorables serà presentada juntament amb la sol·licitud en el termini establit en la base 3.
  
2. Requisits
  
2.1. Serà requisit comú per a tots els aspirants estar en possessió del títol de diplomat en infermeria o ajudant tècnic sanitari o practicant o infermer/a.
  
2.2. Els sol·licitants de les places de nacionalitat espanyola, o els nacionals d'altres països de la Unió Europea acreditaran la seua nacionalitat mitjançant la presentació de còpia compulsada del document nacional d'identitat o el que el substituïsca reglamentàriament.
  
2.3. El requisit establit en l'apartat 2.1 i els mèrits al·legats segons el barem de l'apartat 4 s'acreditaran mitjançant la presentació del títol original o fotocòpies legalitzades davant notari o compulsada pels òrgans de cada administració pública que tinga atribuïdes les competències d'expedició de còpies autèntiques de documents públics o privats segons l'article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.4. Els requisits establits en els apartats 2.1 i 2.2 s'hauran de complir en el moment de finalitzar el termini de presentació d'instàncies.
  
3. Sol·licituds
  
3.1. La sol·licitud per a prendre part en el curs s'ajustarà al model oficial, que figura en l'annex I d'aquesta convocatòria.
  
3.2. Juntament amb la sol·licitud, els aspirants presentaran l'autovaloració de mèrits per part del sol·licitant, segons l'annex II, i la documentació que acredite el compliment dels requisits especificats en la base 2, així com la documentació acreditativa dels mèrits aportats que se cita en el paràgraf 1.3.
  
3.3. Les sol·licituds aniran adreçades a la Direcció de l'Institut Valencià d'Estudis en Salut Pública, c/ Juan de Garay, 21, 46127 València. Es podran presentar en l'Institut Valencià d'Estudis en Salut Pública (IVESP), en les direccions territorials de la Conselleria de Sanitat o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4. El termini de presentació de sol·licituds serà de 15 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
Acabat el termini de presentació d'instàncies, la Direcció de l'IVESP publicarà la llista de sol·licituds admeses i excloses, amb indicació de les causes d'exclusió.
  
Les llistes que se citen en l'apartat 3.5 es publicaran en els taulers d'anuncis de l'IVESP, dels serveis centrals i de les tres direccions territorials de la Conselleria de Sanitat.
  
Els aspirants exclosos disposaran d'un termini de 10 dies, comptadors des de l'endemà de la publicació de les llistes, per a esmenar el defecte que n'haja motivat l'exclusió.
  
4. Barem de mèrits
  
Es valoraran, únicament i exclusiva, els mèrits acadèmics i professionals degudament acreditats segons s'especifica en la base 2.3 d'aquesta convocatòria; la valoració es farà estrictament d'acord amb el barem següent:
  
4.1 Mèrits acadèmics:
  
Qualificació per assignatura Puntuació
  
Excel·lent amb matrícula d'honor 2,00
  
Excel·lent 1,00
  
Notable 0,50
  
Es valorarà la nota mitjana de l'expedient acadèmic; per a l'obtenció d'aquesta no es tindran en compte les qualificacions obtingudes en les assignatures de religió, moral professional, deontologia i ètica, educació física, formació política, ensenyança de la llar i idiomes.
  
4.2. Mèrits professionals:
  
4.2.1. Experiència professional.
  
Es valoraran els serveis de salut laboral prestats: (I) com a ATS-DUI en els antics serveis mèdics d'empresa, (II) com a ATS-DUI en els serveis de prevenció de riscos laborals, de les empreses mateixes o en serveis externs acreditats, i (III) com a ATS-DUI de l'administració, en llocs de treball integrats en unitats sanitàries específicament dedicades bé a la salut laboral de la població treballadora en general (tècnics mitjans de salut laboral, ATS-visitadors de les inspeccions mèdiques, gabinets de seguretat i higiene en el treball), bé a la dels treballadors del centre o centres de la mateixa administració local, autonòmica o estatal.
  
L'acreditació de l'experiència professional en salut laboral a què fa referència el paràgraf anterior, es farà necessàriament de la manera següent: (A) Els serveis prestats com a ATS-DUI en els antics serveis mèdics d'empresa i en els serveis de prevenció de riscos laborals, propis de les empreses o concertats amb un servei extern autoritzat, es realitzarà mitjançant una certificació de l'empresa o del servei extern acreditat, en què s'especifique inequívocament (1) que les activitats de l'ATS-DUI aspirant, estan o estigueren centrades en la prevenció dels riscos i dels danys d'origen laboral dels treballadors, i (2) temps, en anys i mesos, treballats en aquestes activitats, alhora que s'adjuntarà necessàriament documentació que demostre vincle laboral fefaent (tipus TC2, nòmines, informe de vida laboral de l'INSS, etc.), la validesa del qual es determinarà per la Comissió de Selecció. (B) Per la seua part, els serveis prestats com a ATS-DUI en unitats o serveis sanitaris de l'administració local, autonòmica o estatal, amb funcions inequívocament relacionades amb la salut laboral dels treballadors, seran acreditats (funcions de prevenció exercides, unitat/servei de treball, i temps d'exercici d'aquelles), mitjançant la certificació oficial corresponent.
  
Per cada mes treballat ............................................0,10 punts
  
(màxim 4 punts)
  
4.2.2. Cursos i formació en salut laboral.
  
Es valoraran aquells en què figure expressament el nombre d'hores docents i que hagen estat fets en centres i organismes oficials amb docència reconeguda i específica en la salut laboral (Escola Nacional de Medicina del Treball, Institut Nacional de Seguretat i Higiene en el Treball, Escoles Universitàries Professionals de Medicina del Treball, Conselleria de Treball), o no específica (Universitat, IVESP i altres Escoles de Salut Pública, Escola Nacional de Sanitat. Pel que fa al seu contingut, es tindran en compte tots els efectuats que tracten matèries de la salut laboral, i també les disciplines relacionades amb aquesta (toxicologia, epidemiologia, medicina preventiva, salut pública), i qualsevol altre que així es considere a juí de la comissió de selecció.
  
Cada crèdit (10 hores lectives, acreditades
  
per diploma o certificat)...............................................0,20 punts
  
(màxim de 2 punts)
  
4.2.3. Comunicacions i publicacions.
  
Les relacionades amb salut laboral, i disciplines afins ja indicades, en l'apartat 4.2.2, i amb els criteris següents
  
les comunicacions i pòsters en congressos d'àmbit nacional, es puntuaran amb 0.1 punts, les presentades en congressos internacionals amb 0.2 punts.
  
Les ponències en congressos nacionals es puntuaran amb 0,3 punts, i en internacionals amb 0,4 punts.
  
Les publicacions en revistes de difussió nacionals amb 0,4 punts, i si és internacional amb 0,6 punts.
  
Les publicacions en llibres i monografies es puntuaran amb 0,5 punts.
  
Per a valorar-ho se n'hauran de presentar separates, o fotocòpies compulsades.
  
(màxim de 3 punts)
  
4.2.4. Docència en salut laboral:
  
Es valoraran les activitats docents dels aspirants el contingut de les quals tracte la salut laboral o alguna de les matèries del curs relacionades amb aquestes, i que s'hagen dirigit a altres professionals titulats interessats en la salut laboral (en cursos organitzats per algun dels centres indicats en l'apartat 4.2.2).
  
Per cada 10 hores de docència................................0,2 punts
  
(màxim de 2 punts)
  
4.2.5. Altres mèrits relacionats amb la salut laboral.
  
Els valorarà la comissió de selecció (cursos als treballadors sobre salut i seguretat en el lloc de treball, beques i participació en projectes d'investigació, altres titulacions i especialitats, participació en activitats de prevenció, etc., tots ells relacionats amb la salut laboral).
  
(màxim d'1 punt)
  
5. Comissió de selecció
  
5.1. La selecció d'aspirants d'acord amb el barem indicat en la base 4, la realitzarà una comissió de selecció nomenada per resolució del director general de Salut Pública, presidida pel director de l'IVESP o persona que el delegue. Com a vocals actuaran dos representants de la Direcció General de Salut Pública i dos professors del curs, pertanyents a la Conselleria de Sanitat. D'aquests últims, un farà de secretari. Cada membre de la comissió de selecció tindrà un suplent.
  
5.2. Els membres de les comissions de selecció hauran d'abstenir-se d'intervenir, i ho notificaran a l'autoritat convocadora, quan en ells concórreguen circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els aspirants podran recusar els membres de la comissió quan hi concórreguen les circcumstànies previstes en l'article 29 del mateix text legal.
  
5.3. Les comissions es constituiran amb la convocatòria prèvia del president, i es requerirà la presència del president i del secretari o, si escau, dels qui els substituïsquen, i la de la meitat, com a mínim, dels seus membres.
  
6. Procés de selecció
  
6.1. Una vegada acabat el termini de presentació d'instàncies la comissió de selecció en farà la valoració segons el barem de la base 4. Si hi ha un possible empat, tindrà prioritat l'aspirant que tinga major puntuació en l'apartat 4.2 del barem ?Mèrits professionals en salut laboral?, en primer lloc, i si encara n'hi ha, l'aspirant de més edat.
  
6.2. Després del procés de valoració la comissió de selecció elaborarà dues ?llistes provisionals?: una, ordenada alfabèticament, recollirà els admesos, els exclosos amb indicació del motiu d'exclusió, i la puntuació obtinguda per uns i altres; l'altra, ordenada en funció de la puntuació obtinguda per tots els aspirants, informarà també dels admesos, i també dels exclosos i del motiu d'exclusió.
  
6.3. Les dues llistes provisionals es publicaran en els taulers d'anuncis de l'IVESP, dels serveis centrals i de les tres direccions territorials de la Conselleria de Sanitat.
  
6.4. Contra les llistes provisionals les persones interessades podran presentar reclamacions per escrit (presentant, si és el cas, documentació aclaridora dels mèrits al·legats, però mai mèrits nous) amb la intenció que es corregisquen els motius d'exclusió i/o la puntuació obtinguda, durant un termini de deu dies hàbils, comptadors des de l'endemà de l'exposició pública, que es dirigiran a la Direcció de l'IVESP, c/ Juan de Garay, núm. 21, 46498 València.
  
6.5. Una vegada acabat el termini de reclamacions i tenint en compte les resolucions recaigudes en aquestes, s'aprovaran dues llistes definitives d'admesos amb la seua puntuació, una ordenada alfabèticament, l'altra, en funció de la puntuació obtinguda. A les dues llistes se'ls donarà la mateixa publicitat que a les llistes provisionals.
  
6.6. Contra les llistes definitives d'admesos i la seua puntuació, les persones interessades podran interposar recurs ordinari davant el director general de Salut Pública d'acord amb els articles 107 i 114 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
7. Matrícula
  
7.1. Els alumnes seleccionats hauran de formalitzar la matrícula del curs en el termini de 10 dies hàbils comptadors des de la publicació de la llista definitiva d'admesos i abonar en el mateix termini l'import de la matrícula del curs, que és de 120.900 pessetes (inclou una assegurança d'accidents per a la realització de pràctiques en empreses), que s'ingressarà en qualsevol de les entitats bancàries que figuren en l'imprés normalitzat de matrícula que facilitarà l'administració de l'IVESP.
  
7.2. El resguard corresponent a la formalització de la matrícula es presentarà en la secretaria de l'IVESP dins del termini de la matrícula perquè aquesta en tinga constància.
  
7.3. El fet de no presentar el resguard de matrícula significarà l'exclusió de l'alumne del curs, i s'admetrà l'alumne següent per ordre correlatiu de puntuació segons el barem de la base 4.
  
8. Obtenció del diploma
  
8.1. El curs regular d'infermers/res d'empresa, es durà a terme per mitjà d'ensenyaments teòrics i pràctics de 300 hores lectives.
  
8.2. Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% donarà lloc a la pèrdua de tots els drets de l'alumne, l'import de la matrícula inclòs.
  
8.3. El nombre i tipus de proves que hauran de superar els alumnes per a l'obtenció del diploma d'aptitud seran determinades conjuntament per l'IVESP i l'Escola Nacional de Medicina del Treball.
  
9. Norma final
  
El director de l'IVESP queda facultat per a resoldre totes les qüestions que es puguen plantejar sobre la interpretació d'aquesta resolució.
  
València, 27 de gener de 1999.- El conseller de Sanitat: Joaquín Farnós Gauchía.
  
Annex I
  
Instància de sol·licitud per al Curs Regular per a la Formació
  
d'Infermers/es d'Empresa
  
(ompliu a màquina o en majúscules)
  
?????, de nacionalitat????, nascut/da el ??.., natural de??.., província de ??.., que viu a ???, província de??.., carrer???.., núm??, districte postal??, telèfon??, DNI ??, en possessió del títol de??..
  
EXPOSE:
  
Que desitge participar en el Curs Regular per a la Formació d'Infermers/es d'Empresa, organitzat per l'Institut Valencià d'Estudis en Salut Pública (Conselleria de Sanitat), que se celebrarà a València, i que accepte totes i cada una de les condicions expressades en les bases de la resolució de la Conselleria de Sanitat que el convoca.
  
SOL·LICITE:
  
Que s'admeta aquesta sol·licitud i la documentació adjunta a fi de prendre part en el curs indicat.
  
(data i signatura)
  
DIRECCIÓ DE L'INSTITUT VALENCIÀ D'ESTUDIS EN SALUT PÚBLICA
  
c/ Juan de Garay, 21, 46940. València
  
Annex II
  
Curs Regular per a la Formació d'Infermers/es d'Empresa
  
Barem
  
Punts
  
Autoavaluació Comprovació
  
1. Barem de mèrits acadèmics.
  
Qualificació per expedient acadèmic:
  
- Excel·lent amb matrícula d'honor 2,00 ....... .......
  
- Excel·lent 1,00 ....... .......
  
- Notable 0,50 ....... .......
  
- Nota mitjana: ....... ........
  
(Suma qualificacions/assignatures computables)
  
2. Mèrits professionals:
  
- Experiència professional
  
(màxim 4 punts): 0,10 punts x mes treballat ....... .......
  
- Cursos i formació en salut laboral
  
(màxim 2 punts): 0,20 punts x 10 h lectives ....... .......
  
- Comunicacions i pòsters
  
Comunicacions en congressos nacionals: 0.1 punts ....... .......
  
Comunicacions en congressos internac.: 0,2 punts ....... .......
  
Ponències en congressos nacionals: 0.3 punts ....... .......
  
Ponències en congressos internac.: 0.4 punts ....... .......
  
Publicacions en revistes nacionals: 0.4 punts ....... .......
  
Publicacions en revistes internac.: 0.6 punts ....... .......
  
Publicacions en llibres i monografies: 0.5 punts .. ....... .......
  
(màxim 3 punts). Total ....... .......
  
- Activitats docents en salut laboral
  
(màxim de 2 punts): 0.2 punts x 10 h docència ....... .......
  
- Altres mèrits relacionats amb salut laboral
  
(màxim d'1 punt) ....... .......